
‘‘జ్యోతికృష్ణ కథ చెప్పగానే రత్నంగారికి ఫోన్ చేసి ‘అంకుల్ లైన్ నాకు నచ్చింది. పక్కన మీరుంటే ఈ సినిమా చేస్తా. ఎందుకంటే మీ మీద నాకు అంత నమ్మకం. ఈ కథకు బాగా ఖర్చవుతుంది. బాగా తియ్యగలగాలి. మీరైతేనే న్యాయం చెయ్యగలుగుతారు’ అని చెప్పా. అందుకు ఆయన అంగీకరించారు’’ అని గోపీచంద్ అన్నారు. ఆయన కథానాయకుడిగా జ్యోతికృష్ణ దర్శకత్వం వహించిన చిత్రం ‘ఆక్సిజన్’. ఎ.ఎం రత్నం సమర్పణలో ఎస్.ఐశ్వర్య నిర్మించారు. రాశీఖన్నా, అను ఇమాన్యుయేల్ నాయికలు. యువన్ శంకర్రాజా సంగీతం అందించారు. సోమవారం హైదరాబాద్లో పాటల్ని విడుదల చేశారు. శరత్కుమార్, నాజర్ సీడీలను ఆవిష్కరించారు. గోపీచంద్ మాట్లాడుతూ ‘‘ఫాషన్ ఉన్న అతి తక్కువ మంది నిర్మాతల్లో రత్నంగారు ఒకరు. నాన్నగారి టైమ్ నుంచి ఆయన్ను చూస్తున్నా. ఈ సినిమా చెయ్యడానికి ముఖ్య కారణం ఆయనే. సమాజంలో ఎదుర్కొంటున్న ఓ సమస్య ఆధారంగా తెరకెక్కిన ఈ చిత్రాన్ని ఎక్కడా రాజీ పడకుండా నిర్మించారు. ఫ్యామిలీ ఎలిమెంట్స్, యాక్షన్తోపాటు చక్కని సందేశమిస్తుంది. యువన్శంకర్ అదిరేలా పాటలిచ్చారు’’ అని తెలిపారు. ఎ.ఎంరత్నం మాట్లాడుతూ ‘‘కొందరు స్వార్థపరులు స్వలాభం కోసం చేసే వ్యాపారాల వల్ల యువత ఎంతగా దెబ్బ తింటున్నారన్న ఇతివృత్తంతో తెరకెక్కిన చిత్రమిది. యాక్షన్, సెంటిమెంట్, పాటలతోపాటు ఇందులో ఉన్న సందేశం చాలా ముఖ్యమైనది’’ అని అన్నారు. ‘‘నేను చెప్పిన రెండు కథలో ‘ఆక్సిజన్’ కథ గోపిగారికి బాగా నచ్చి చేద్దాం అన్నారు. మూడు విభిన్న పార్శ్వల్లో ఆయన కనిపిస్తారు’’ అని జ్యోతికృష్ణ చెప్పారు.

‘‘jyotikrishna katha cheppagaane ratnamgaariki fon chesi ‘ankul line naaku nachindi. pakkana meerunte ee sinima chesta. endukante mee meeda naaku anta nammakam. ee kathaku baga kharchavutundi. baga tiyyagalagaali. meeraithene nyaayam cheyyagalugutaaru’ ani cheppa. anduku aayana angeekarinchaaru’’ ani gopichand annaru. aayana kathaanaayakudigaa jyotikrishna darsakatvam vahinchina chitram ‘axison’. e.em ratnam samarpanalo es.aishwarya nirminchaaru. rasikanna, anu imanuale naayikalu. yuvan sankarraja sangeetam andinchaaru. somavaram hyderabadlo paatalni vidudala chesaru. saratkumar, najar seedeelanu aavishkarinchaaru. gopichand maatlaadutuu ‘‘fashan unna athi takkuva mandi nirmaatallo ratnamgaaru okaru. naannagaari time nunchi aayannu chustunna. ee sinima cheyyadaaniki mukhya kaaranam aayane. samaajamlo edurkontunna oo samasya aadhaaramgaa terakekkina ee chitraanni ekkada raji padakunda nirminchaaru. famili eliments, yaakshantopaatu chakkani sandesamistundi. yuvansankar adirela paatalichaaru’’ ani telipaaru. e.emratnam maatlaadutuu ‘‘kondaru swaarthaparulu swalaabham kosam chese vyaparala valla yuvata entagaa debba tintunnaranna itivruttamtoe terakekkina chitramidi. action, centiment, paatalathopaatu indulo unna sandesam chala mukhyamainadi’’ ani annaru. ‘‘nenu cheppina rendu kathalo ‘axison’ katha gopigaariki baga nachi cheddam annaru. moodu vibhinna paarshwallo aayana kanipistaaru’’ ani jyotikrishna cheppaaru.